Rosaline Meurer

Rosaline Ufuoma Meurer (tí a bí ní 15 Oṣú Kejì Ọdún 1992), jẹ́ òṣèrébìnrin àti olùgbéréjáde ọmọ orílẹ-èdè Gámbíà àti Nàìjíríà. Ó gbajúmọ̀ fún ipa rẹ̀ kan tí ó kó ní ọdún 2014 gẹ́gẹ́ bi Kaylah nínu eré tẹlifíṣọ̀nù tí àkọ́lé rẹ̀ jẹ́  Oasis; àti fún ipa tí ó kó nínu eré tí àkọ́lé rẹ̀ jẹ́ Merry Men: The Real Yoruba Demons ti ọdún 2018 gẹ́gẹ́ bi Kẹ́mi Alẹ́ṣinlọ́yẹ́.

 Ìbẹ̀rẹ̀ ayé àti ẹ̀kọ́ rẹ̀ 
Meurer dag̀bà ní orílẹ̀-èdè Gámbíà níbití ó ti ní ètò-ẹ̀kọ́ alákọ̀ọ́bẹ̀rẹ̀. Ó ti ní oyè-ẹ̀kọ́ nínu ìmọ̀ ìṣàkóso òwò, ó sì tún kẹ́kọ̀ọ́ bí a ti ṣé n ya àwòrán.

 Iṣẹ́ ìṣe rẹ̀ 
Meurer bẹ̀rẹ̀ iṣẹ́ rẹ̀ gẹ́gẹ́ bi afẹwàṣiṣẹ́ ní orílẹ̀-èdè Gámbíà, ṣááju kí ó tó wá sí Nàìjíríà ní ọdún 2009. Desmond Elliot ló gbàá nímọ̀ràn láti máa ṣiṣé eré ìtàgé ní Nàìjíríà. Ó dé sí ìlú Èkó níbi tí ó ti kọ́kọ́ ṣe eré kan tí àkọ́lé rẹ̀ jẹ́ Spellbound ní ọdún 2009 kí ó tó tún kópa nínu eré In the Cupboard ní ọdún 2011.

Ní ọdún 2012, ó tún kó ipa  kékeré kan nínu eré Weekend Getaway. Lẹ́hìn kíkópa nínu fíìmù ti 2012 náà, ó dá iṣé eré ṣíṣe rẹ̀ dúró fún ìgbà díẹ̀ láti le ráyẹ̀ tún tẹ̀síwájú nínu ẹ̀kọ́ rẹ̀. Ní ọdún 2014, ó padà sídi iṣẹ́ fíìmù rẹ̀ nígbà tí ó kópa nínu eré tẹlifíṣọ̀nù tí àkọ́lé rẹ̀ jẹ́ Oasis. Ní ọdún tí ó tẹ̀le, ó kópa nínu àwọn eré tí àkọ́lé wọn ń ṣe Damaged Petal, Red Card àti Open Marriage.

Ní ọdún 2017, ó kó ipa olú-ẹ̀dá-ìtàn nínu eré Our Dirty Little Secret. Ní ọdún kan náà, ó tún kópa nínu àwọn eré bíi Philip, Polycarp, The Incredible Father àti Pebbles of Love.  Ó ṣe agbéréjáde fún ìgbà àkọ́kọ́ rẹ̀ pẹ̀lú eré tí àkólé rẹ̀ jẹ́ The Therapist's Therapy. Ní ọdún 2018, ó kópa olú-ẹ̀dá-ìtàn gẹ́gẹ́ bi Valerie nínu fíìmù kan tí Eniola Badmus ṣe táa pe àkọ́lé rẹ̀ ní Karma, bẹ́ẹ̀ ló tún kópa gẹ́gẹ́ bi  Kẹ́mi Alẹ́ṣinlọ́yẹ́ nínu eré Ayo Makun kan tí a pe àkọ́lé rẹ̀ ní Merry Men: The Real Yoruba Demons.

Ní ọjọ Kẹẹ̀dọ́gbọ́n Oṣù Kaàrún Ọdun 2017, Meurer ṣe àtúnṣe sí èrọ omi tí ó wà láàrin ọjà ní ìlú Udu, Ìpínlẹ̀ Dẹ́ltà. Ó tún ti fi owó fún aláboyún kan ní ilé-ìwòsàn 3-H Clinic and Maternity tó wà ní ìlú Warri, Ìpínlẹ̀ Dẹ́ltà.

 Àkójọ àwọn eré rẹ̀ 

 Àwọn sinimá àgbéléwò rẹ̀ 
ỌdúnÀkọ́léIpa2009Spellbound2011In the Cupboard2012Weekend Getaway2015Damaged PetalNneka2015Red CardKachi2015Open MarriageBecky2016My Sister And I2017Pebbles of LoveVanessa2017Our Dirty Little SecretAnita2017The Incredible FatherSusan2018Merry Men: The Real Yoruba DemonsKemi Alesinloye2018KarmaValerie2019Accidental AffairJenny2020Circle of SinnersBettyTBATable of Men

 Àwọn eré tẹlifíṣọ̀nù rẹ̀ 
ỌdúnÀkọ́léIpa Àwọn àkọsílẹ̀ Ọdun 2014 Oasis Kaylah Lead role 2017 Philip and Polycarp Monica Main role

 Àwọn ìyẹ́sí rẹ̀ 
ỌdúnAyẹyẹẸ̀kaÈsììtọ́kasí2017City People Movie AwardsMost Promising Actress of the Year (English)Wọ́n YàánLa Mode GreenSpecial Recognition AwardGbàá2016Nigeria Goodwill Ambassador AwardsNext Rated ActressGbaa

 Àwọn ìtọ́kasí 

Ẹ̀ka:Àwọn ará Gámbíà
Ẹ̀ka:Àwọn ọjọ́ìbí ní 1992
Ẹ̀ka:Àwọn ènìyàn alààyè
Ẹ̀ka:Àwọn òṣeré ará Nàìjíríà